На афричком ратишту италијанске снаге низале су, такође, пораз за поразом. Акцијом бројно слабијих британских снага од 18. јануара до 27. новембра 1941. Италијани су избачени из источне Африке (Етиопија). У северној Африци, упркос ангажовању немачких снага под Ервином Ромелом, Италијани су после битке код Ел Аламејна крајем 1942. изгубили Киренајку и Либију, да би после пораза снага Осовине у Тунису (маја 1943) коначно били избачени из северне Африке.